Here is a page extracted from Wikipedia that may contain CSS, HTML, and a lot of unformatted text.

Title: Tichodroma muraria
Content: O pintaparez (Tichodroma muraria (Linnaeus, 1766)) ye una especie d'au d'a orden d'os Passeriformes y familia Tichodromidae que ye un au de 15,5 a 17 centimetros de luengo, con una masa de 17 a 19 gramos. O suyo plomache ye sobretot griso azulenco, con plumas de vuelo y coda mas foscas. Manimenos, a suya caracteristica de plomache mas chocant son os extraordinarias alas de color carmesín. En gran parti amagau cuan as alas son plegadas, ista color brilant cubre a mayoría d'as plumas amagadas y a metat basal d'as primarias y secundarias.

O pintaparez se reproduz en elevacions que oscilan entre 1000 y 3000 metros. Reside en gran medida en tota la suya aria de distribución, pero se treslada a elevacions mas baixas d'hibierno, cuan se troba en edificios y en pedreras. En Francia, pasa l'hibierno de forma regular y repetida en seus y viaductos de Bretanya y Normandía.

O pintaparez ye un insectivoro que s'alimenta d'invertebraus terrestres, sobretot insectos y arainas, replegaus d'as parez d'as penyas. A vegadas tamién encorre insectos voladors en breus salidas dende una paret de penya. As aus que s'alimentan se mueven a traviés d'una cingla en vuelos curtos y blincos rapidos, a ormino con as alas parcialment extendidas.

Subespecies 
T. m. muraria - (Linnaeus, 1766).
T. m. nepalensis - (Bonaparte, 1850).

Referencias

Vinclos externos 

Tichodroma
Fauna d'Europa
Fauna d'Asia